Tafaska-a ad d-tili deg tzeqqa n Ibn Zeydun deg Usira n Riadh El Feth yernu tella-d d tajmilt i ukerwa ameqran n tezlit n uceɛbi Mahboub Safar Bati (1919-2000).
Deffir ma tɣab tfaska-a 7 n yiseggasen, teqqel-d s « wahil n tmeɣra kan », yernu ssefran ad d-teqqel tyaka deg teẓrigt ay d-itteddun ara ssuddsen deg Remḍan n 2023, ɣef wakken ay d-yenna unesmil n tfaska, Abdelkader Bendamache.
Ma d taneɣlaft n yidles tesmekti-d s temlilt taxatart ay tetturar tfaska-a deg tmussni d usmal n yimẓawanen ilemẓiyen.
Deg tsehṛa-a tamezwarut, derwen icennayen Samir Lalleug (Leblida), Aissa Baba Ammi (Taɣerdayt), Yacine Zouaoui (Bgayet), Rachid Guettafa (Mestɣanem) d Ccix Abderrahmane El Kobbi n Zzayer Tamaneɣt.
Tafaska-a ad tkemmel arma d 15 Ɣuct yernu ssefran ad ilin, deg wahil n wass n usimwas, yicennayen Rachid Bellik (Tizi Uzzu), Djamel Megharia (Cclef), Hamid Laidaoui d Nacereddine Galiz (Zzayer Tamaneɣt) akked Khaled Chahelal n Mestɣanem.
kab_Latn kab_Latn kab_Latn kab_Latn kab_Latn